Ons is so dikwels die verlore skaap wat in die wildernis verdwaal is. So dikwels die prooi van die satan wat ons siel verskeur as dit vir hom moontlik is. Maar ons dank U, Here, dat ons selfs in hierdie oomblikke van verskrikking en wanneer die sonde ons in ons geregtigheid verneder, nog die troos van U verlossing by ons het.
Ons bid vir elkeen van ons se geloof. Ons bid veral ook vir hulle wat oud geword het, en diè wat alleen en eensaam is. Here, laat U nabyheid hulle vertroos. Ons gebed is ook vir hulle wat in sielestryd verkeer. Ons krag skiet te kort om ‘n ander se gees reg op te rig en reg te lei. Here, wees U daarom hulle hulp. Laat U lig ook vir hulle skyn tot versterking van hulle geloof, en tot ‘n oplossing vir hulle kwellinge.
Maar in sy benoudheid het hy die aangesig van die Here sy God om genade gesmeek en hom diep verootmoedig voor die aangesig van die God van sy vaders en tot Hom gebid …
Iemand wat reg opgroei in die geloof en in die verbond het nie ‘n uur of gebeurtenis wat tot sy bekering lei nie. Hy ken God van die begin af.
Ons lees die merkwaardige saak in die Bybel dat Manasse die eerste man in die Bybel is wat die astraalreligie beoefen het.
Hierdie selfde Manasse het ook nog die Mologdiens beoefen. Hy het sy een seun deur die vuur laat gaan. Hy het sy kind geoffer vir Molog!